hotchpotch/miracl-hf-unified huggingface dataset:
পিতায়া
পিতায়া বা ড্রাগন (, , ) এটি এক প্রজাতির ফল, একধরনের ফণীমনসা (ক্যাক্‌টাস) প্রজাতির ফল, সবচেয়ে গুরুত্বপূর্ণভাবে এর মহাজাতি হায়লোসিরিয়াস (মিষ্টি পিতায়য়া)। এই ফল মূলত ড্রাগন ফল হিসেবে পরিচিত। গণচীন-এর লোকেরা এটিকে ফায়ার ড্রাগন ফ্রুট এবং ড্রাগন পার্ল ফ্রুট বলে, ভিয়েতনামে সুইট ড্রাগন, ইন্দোনেশিয়া ও মালয়েশিয়াতে ড্রাগন ফ্রুট (ໝາກມັງກອນ), থাইল্যান্ডে ড্রাগন ক্রিস্টাল নামে পরিচিত। অন্যান্য স্বদেশীয় নাম হলো স্ট্রবেরি নাশপাতি বা নানেট্টিকাফ্রুট। এই ফলটি একাধিক রঙের হয়ে থাকে।
যদিও অন্যথায় নিদিষ্ট না, এই প্রবন্ধের বিষয়বস্তু হায়লোসিরিয়াস প্রজাতির পিতায়য়া, অথবা "ড্রাগন ফল" নির্দিষ্টভাবে বোঝায়।
এই মহাজাতির হায়লোসিরিয়াস এর দ্রাক্ষালতা মত পিতায়য়া প্রথমে আসত নেটিভ মেক্সিকো, মধ্য আমেরিকা, দক্ষিণ আমেরিকা থেকে। বর্তমানে এগুলো পূর্ব এশিয়া এবং দক্ষিণ-পূর্ব এশিয়া দেশগুলোতে যেমন ইন্দোনেশিয়া'র হিসাবে (বিশেষ করে পশ্চিমা জাভা), তাইওয়ান, ভিয়েতনাম, থাইল্যান্ড, ফিলিপাইন, শ্রীলঙ্কা, মালয়েশিয়া, এবং আরও সাম্প্রতিককালে বাংলাদেশে চাষ হয়। বিশেষ করে রাজশাহী, নাটোর, পাবনা, বগুড়া, চট্টগ্রামের পার্বত্য অঞ্চলে ড্রাগন ফলের চাষ করা হচ্ছে। এছাড়াও ওকিনাওয়া, হাওয়াই, ইসরায়েল, প্যালেস্টাইন, উত্তর অস্ট্রেলিয়া ও দক্ষিণ গণচীন পাওয়া যায়।
ফল আছে দুই রকমের­ টক স্বাদের ও মিষ্টি স্বাদের। মিষ্টি স্বাদের ফলবিশিষ্ট ড্রাগন ফলের আবার তিনটি প্রজাতি রয়েছে : লাল ড্রাগন ফল বা পিটাইয়া। এ প্রজাতির গাছের ফলের খোসার রঙ লাল, শাঁস সাদা। এ প্রজাতির ফলই বেশি দেখা যায়। কোস্টারিকা ড্রাগন ফল। এ ফলের খোসা ও শাঁসের রঙ লাল। হলুদ ড্রাগন ফল। এ ফলের খোসা হলুদ রঙের ও শাঁসের রঙ সাদা। Stenocereus ড্রাগন ফল স্বাদে টক, এগুলো টক ড্রাগন ফল বা ‘সাওয়ার পিটাইয়া’ নামে পরিচিত। আমেরিকার ঊষর অঞ্চলে এগুলো পাওয়া যায়। খুব টক বলে মেক্সিকো ও আমেরিকার লোকরা ওই ড্রাগন ফলের রসকে বিভিন্ন শরবত তৈরিতে কাজে লাগায়, কাঁচা বা তাজা ফল খায় না। বাণিজ্যিক ভিত্তিতে চাষের জন্য বাউ ড্রাগন ফল-১ ও বাউ ড্রাগন ফল-২ নির্বাচন করা যেতে পারে। প্রথম জাতটির শাঁস সাদা, দ্বিতীয় জাতটির শাঁস লাল।
প্রতি ১০০ গ্রাম ড্রাগন ফলের প্রায় ৫৫ গ্রামই খাওয়ার যোগ্য। প্রতি ১০০ গ্রাম ড্রাগন ফল থেকে আমরা পাই– পানি–৮০-৯০ গ্রাম প্রোটিন-০.১৫–০.৫ গ্রাম কার্বোহাইড্রেট–৯–১৪ গ্রাম চর্বি–০.১–০.৬ গ্রাম আঁশ–০.৩–০.৯ গ্রাম ক্যালসিয়াম–৬-১০ মিলিগ্রাম আয়রন–০.৩–০.৭ গ্রাম ফসফরাস–১৬-৩৬ মিলিগ্রাম নায়াসিন–০.২–০.৪৫ মিলিগ্রাম ভিটামিন সি–৪-২৫ মিলিগ্রাম। ক্যালোরি খুব কম। তাই ডায়াবেটিস ও হৃদরোগীরা খেতে পারবেন। ভিটামিন সি বেশি থাকার ফলে এই ফল খেলে আমাদের শরীরের ভিটামিন সি এর চাহিদা পূরণ হয়। লাল শাঁসের ড্রাগন ফল থেকে বেশি পরিমানে ভিটামিন সি পাওয়া যায়। আয়রন থাকার কারনে এই ফল খেলে রক্ত শূন্যতা দূর হয়। নিয়মিত ড্রাগন ফল খেলে রক্তের গ্লুকোজ নিয়ন্ত্রণে থাকে। তাই এই ফল ডায়াবেটিস রোগীদের জন্য উত্তম। ড্রাগন ফলের শাঁস পিচ্ছিল হওয়ায় এই ফল খেলে কোষ্ঠ কাঠিন্য দূর হয়। প্রচুর পরিমানে পানি থাকার কারনে এই ফল জুস আকারে খেলে শরীরের পানি শূন্যতা সহজেই দূর হয়। প্রচুর ফাইবার থাকে সরবরাহ করে যা পেটের পীড়া এবং লিভার এর জন্য উত্তম।
ড্রাগন গাছে ফুল ফোটে রাতে। দেখতে অনেকটা নাইট কুইন ফুলের মতো, লম্বাটে, সাদা ও হলুদ। ড্রাগন ফুলকে 'রাতের রানি' নামে অভিহিত করা হয়ে থাকে। ফুল স্বপরাগায়িত; তবে মাছি, মৌমাছি ও পোকা-মাকড়ের পরাগায়ণ ত্বরান্বিত করে এবং কৃত্রিম পরাগায়ণও করা যেতে পারে।
প্রেমহরি বর্মন
প্রেম হরি বর্মন ছিলেন দিনাজপুর জেলা তফশিলী সম্প্রদায়ের নেতা। তিনি ছিলেন ঐ সম্প্রদায় থেকে আসা বারের প্রথম আইনজীবী। ১৯৩৭ সালে তিনি এমপি নির্বাচিত হন এবং ১৯৪২ সালে প্রাদেশিক আইন সভায় মন্ত্রী পদ লাভ করেন। ১৯৪৬ সালের নির্বাচনে তফশিলী সম্প্রদায় মুসলিম লীগের সাথে সমন্বিত ভাবে নির্বাচনে অংশ নেয়। হরি বর্মন এই নির্বাচনে তফশিলী সম্প্রদায়ের পক্ষ থেকে নির্বাচনে জয়ী হন। তিনি ১৯৭২ খ্রীষ্টাব্দে মৃত্যু বরণ করেন।
নির্মাণের তারকা
নির্মাণের তারকা বাংলা সঙ্গীতের একটি প্রতিভা অন্বেষণ প্রতিযোগিতা। "নির্মাণের তারকা" মূলত সারাদেশ থেকে বিভিন্ন স্থাপনা নির্মাণ শ্রমিকদের মধ্য থেকে সঙ্গীত প্রতিভা অন্বেষণ করা হয়। অনুষ্ঠান আয়োজনের পুরোটা জুড়ে মিডিয়া পার্টনার হিসেবে ছিল উপগ্রহ ভিত্তিক টিভি চ্যানেল এটিএন বাংলা। এই অনুষ্ঠানটি টেলিভিশন উপস্থাপনা করেন চলচ্চিত্র অভিনেতা রিয়াজ ও তাঁর স্ত্রী তিনা।
"নির্মাণের তারকা" প্রথম প্রতিভা অন্বেষণ শুরু হয় জেলা পর্যায় থেকে। প্রাথমিক নির্বাচন জন্য সারাদেশ ২৫টি অঞ্চলে বিভক্ত করা কয়। এবং প্রতি জেলার প্রথম স্থান অধিকারী প্রতিযোগীরা সুযোগ পায় বিভাগীয় পর্যায়ে প্রতিযোগীতায় অংসগ্রহণ করার। এরপর বিভাগীয় পর্যায়ে প্রতিযোগীতার বিজয়ীসহ আংশিক জাতীয় পর্যায়ে প্রতিদন্দিতা করার সুযোগ পায়। জাতীয় পর্যায়ে যাচাই বাছাই শেষে শীর্ষ পনের প্রতিযোগীকে নিয়ে শুরু হয় টিভি পর্ব। এই পনের জনের মধ্যে থেকে নয়জন বাদ পড়ে এবং বাকি ছয় প্রতিযোগীকে নিয়ে শুরু হয় গ্র্যান্ড ফাইনাল।
"নির্মাণের তারকা" প্রতিভা অন্বেষণ শুরু হয় ১৫ জুন ২০০৯ থেকে। প্রতিযোগিতার প্রাথমিক অডিশনে প্রতিভা যাচাই বাছাইয়ের বিচারক ছিলেন ফকির আলমগীর, ফকির শাহাবুদ্দিন, পিয়ারু খান এবং শ্যামল বিশ্বাস। মূল পর্ব গুলোর জন্য তিনজন বিচারক ছিলেন, এঁরা হলেন বিখ্যাত নজরুল সঙ্গীত শিল্পী ফাতেমা-তুজ-জোহরা, বাউল সম্রাগী খ্যাত মমতাজ এবং তরুণ সঙ্গীত ব্যক্তিত্ব এস আই টুটুল।
নির্মাণ শ্রমিকদের জন্য প্রতিভা অন্বেষণমূলক প্রতিযোগিতা "নির্মাণের তারকা" এর চূড়ান্ত পর্ব অনুষ্ঠিত হয় বঙ্গবন্ধু আন্তর্জাতিক সম্মেলন কেন্দ্রের হল অব ফেইমে। এতে প্রথম স্থান অধিকার করেন যশোরের ছেলে মোহাম্মদ সুমন। দ্বিতীয় স্থান টাঙ্গাইলের বনস্পতি মজুমদার এবং সুনামগঞ্জের শাহানা আক্তার তৃতীয় স্থান অধিকার করেন। ৭০ বছর বয়সী শফিকুল ইসলাম ছিলেন এই প্রতিযোগীতার বিশেষ প্রতিযোগী। অপর ৩ ফাইনালিস্ট মোশাররফ হোসেন, মোহাম্মদ ইশতিয়াক, মহিদুল সহ সেরা ১৫ জনের মধ্যে থাকা ৯ প্রতিযোগীকেও পুরস্কার প্রদান করা হয়।
২০০৮ গ্রীষ্মকালীন অলিম্পিকে দৌড়বাজী – পুরুষদের ৪০০ মিটার বাধাদৌড়
২০০৮ অলিম্পিক গেমসে পুরুষদের ৪০০মিটার বাধাদৌড় প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৪৯.২০সেকেন্ড (A মান) এবং ৪৯.৫০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
সান্স এন্ড লাভার্স
সান্স এন্ড লাভার্স ব্রিটিশ ঔপণ্যাসিক ডি, এইচ, লরেন্স লিখিত একটি বিশ্বখ্যাত উপন্যাস। এটি লরেন্সের তৃতীয় উপন্যাস এবং তাঁর 'মাস্টারপিস' রচনা হিসেবে পরিগণিত। দি মডার্ণ লাইব্রেরী তাদের প্রণীত বিংশ শতাব্দীর ১০০টি শ্রেষ্ঠ উপন্যাসের তালিকায় নবম স্থানে এটিকে অন্তর্ভুক্ত করেছে। ১৯৬৯ খ্রিস্টাব্দে এই উপন্যাসটির কাহিনী অবলম্বনে জ্যাক কার্ডিফের পরিচালনায় একটি চলচ্চিত্র নির্মিত হয়। এ উপন্যাসে সর্বপ্রথম ফ্রয়েড বর্ণিত ওয়েদিপাস গুঢ়ৈষা (Oedepus complex) উপজীব্য করা হয়েছে। এটি আধা আত্মজৈবনিক কেননা এতে লরেন্সের প্রাথমিক জীবনের ছায়পাত স্পষ্ট। উপন্যাসরে কেন্দ্রীয় চরিত্র পল মোরেল একজন তরুণ শিল্পী যার চরিত্র চিত্রণে যুবক লরেন্সের মানসিক যন্ত্রণা ও অতীত মুক্তির আর্তির সঙ্গে সঙ্গে পরিবার, শ্রেণী এবং প্রথম যৌবনের যৌন সম্পর্কের নিবিড় পর্যবেক্ষণ পরিদৃষ্ট হয়। উপন্যাসটির প্রথম সংস্করণে মূল পাণ্ডুলিপি থেকে প্রায় ৮০ পৃষ্ঠা (১০ শতাংশ) ছাঁটাই করা হয়েছিল।
ট্রপিক অব ক্যান্সার
ট্রপিক অফ ক্যান্সার মার্কিন ঔপন্যাসিক হেনরি মিলার রচিত একটি উপন্যাস যা আদিতে অশ্লীলতার দায়ে অভিযুক্ত হলেও বিংশ শতাব্দীর শেষভাগে একটি মার্কিন ধ্রুপদী সাহিত্যকর্ম হিসেবে স্বীকৃতি লাভ করেছে। এতে মানুষের যৌন আকাংক্ষা এবং যৌনকর্মের দ্বিধাহীন বর্ণনা থাকায় প্রকাশের পর সমালোচনার ঝড় উঠেছিল এবং এটি মার্কিন যুক্তরাষ্ট্রে ২৭ বছর নিষিদ্ধ থাকে। ১৯৬১ খ্রিস্টাব্দে বইটি মার্কিন যুক্তরাষ্ট্রে প্রকাশিত হলে বিষয়টি আদালত পর্যন্ত গড়ায়। মার্কিন যুক্তরাষ্ট্রের সুপ্রিম কোর্ট তাদের ১৯৬৪ খ্রিস্টাব্দের রায়ে উপন্যাসটিকে অশ্লীলতার দায় থেকে অব্যহতি প্রদান করে। নরম্যান মেইলার-এর মতে "ট্রপিক অফ ক্যান্সার" বিংশ শতাব্দীর ১০-২০টি সর্বাগ্রেগণ্য উপন্যাসের অন্যতম। মডার্ন লাইব্রেরির বিংশ শতাব্দীর শ্রেষ্ঠ উপন্যাস তালিকায় এটি অন্তর্ভুক্ত।
আ পোর্ট্রেট অব দি আর্টিস্ট এজ আ ইয়াং ম্যান
আ পোর্ট্রেট অফ দ্য আর্টিস্ট এজ আ ইয়াং ম্যান () আইরিশ কথা সাহিত্যিক জেমস জয়েস বিরচিত একটি ধ্রূপদাঙ্গ উপন্যাস। এটি আধা-আত্মজৈবণিক কাহিনী। ১৯১৭ খ্রিস্টাব্দে উপন্যাসটি প্রথম পুস্তক আকারে প্রকাশিত হয়। এর আগে এটি দ্য ইগোয়িস্ট সাময়িকীতে ধারাবহিকভাবে প্রকাশিত হয়েছিল। এ উপন্যাসের কেন্দ্রীয় চরিত্র স্টেফের ডেডারাসের চরিত্রে জয়েসের ছায়াপাত সুস্পষ্ট।
A Portrait of the Artist as a Young Man is a semi-autobiographical novel by James Joyce, first serialised in the magazine The Egoist from 1914 to 1915, and published first in book format in 1916 by B. W. Huebsch, New York. The first English edition was published by the Egoist Press in February 1917. The story describes the formative years of the life of Stephen Dedalus, a fictional alter ego of Joyce and an allusion to the consummate craftsman of Greek mythology, Daedalus.
মিডনাইট্‌স চিলড্রেন
মিডনাইট্‌স চিলড্রেন ব্রিটিশ কথাসাহিত্যক সালমান রুশদী বিরচিত একটি বিখ্যাত উপন্যাস। এটি প্রথম ১৯৮১ খ্রিস্টাব্দে প্রকাশিত হয়। ঔপনিবেশিক ভারতের স্বাধীন রাষ্ট্রসত্ত্বায় উত্তরণের ঘটনা নিয়ে এ উপন্যাসের আখ্যানভাগ গড়ে উঠেছে। উপন্যাসটি ১৯৮১ খ্রিস্টাব্দে বুকার পুরস্কার এবং একই বৎসর জেইমস টেইট ব্ল্যাক মেমোরিয়াল পুরস্কার লাভ করে।
প্রত্যক্ষ কর
প্রত্যক্ষ কর হলো নাগরিকের আয় ও সম্পদের ভিত্তিতে ওপর আদায়কৃত সরকার রাজস্ব। এর বিপরীতে রয়েছে পরোক্ষ কর যা পণ্য ও সেবা উৎপাদন ও বিক্রয়, আমদানী ও রপ্তানী এবং অভ্যন্তরীণ ব্যবসায়-বাণিজ্যের ওপর আরোপ করা হয়। দুই প্রকার প্রধান প্রত্যক্ষ কর হলো আয়কর এবং সম্পদ কর। বাৎসরিক আয়ের ভিত্তিতে আদায়যোগ্য করের নাম "আয় কর"। অন্যদিকে অর্থবৎসর শেষে অর্জ্জিত সম্পদের ওপর আরোপিত করের নাম "সম্পদ কর"। সকল করের দায়ভার দেশের নাগরিককেই বহন করতে হয়। প্রত্যক্ষ করের ক্ষেত্রে নাগরিক তাঁর ওপর ধার্য করা সরাসরি সরকারী কোষাগারে জমা করেন। অন্যদিকে পরোক্ষ কর শিল্পপতি বা ব্যবসায়ী কর্তৃক নাগরিক তথা পণ্য ও সেবার ভোক্তার নিকট থেকে আদায় করতঃ সরকারী কোষাগারে জমা দেয়া হয়।
বাংলাদেশের অর্থনীতি প্রত্যক্ষ করে অবদান তুলনামূলকভাবে কম। ২০০৯-১০ অর্থবছসরের প্রথম নয় মাসে সর্বমোট কর রাজস্ব আদাযের পরিমাণ ছিল ৪১, ৪৫০ কোটি টাকা। এর মধ্যে প্রত্যক্ষ করের পরিমাণ ছিল ১০,১০০ কোটি টাকা বা ২৪ শতাংশ মাত্র। প্রত্যক্ষ করের অনুপাত ২০০৭-০৮ অর্থবৎসরে ছিল ২২ শতাংশ। দেখা যায় সম্প্রতিকালে পরোক্ষ করের তুলনায প্রত্যক্ষ করের প্রবৃদ্ধি বেশী হয়েছে। ব্যাপক আয়কর ফাঁকির কারণে প্রত্যক্ষ করের প্রবৃদ্ধি আশানুরূপ হচ্ছে না বলে ধারণা করা হয়।
অন্য দিকে সর্বমোট প্রত্যক্ষে করে আয় করের পরিমাণ ৯৭ শতাংশ।
২০০৮ গ্রীষ্মকালীন অলিম্পিকে দৌড়বাজী – মহিলাদের ৪০০ মিটার বাধাদৌড়
২০০৮ অলিম্পিক গেমসে মহিলাদের ৪০০মিটার বাধাদৌড় প্রতিযোগিতা আগস্টের ১৭ থেকে ২০ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৫৫.৬০সেকেন্ড (A মান) এবং ৫৬.৫০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ডটি গড়া হয়, সেটি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা চারজনকে (q) নিয়ে সেমিফাইনাল অনুষ্ঠিত হয়।
প্রত্যেক হিটের প্রথম চারজন (Q) ফাইনালে অগ্রসর হন।
বনভোজন
বনভোজন বলতে আনন্দ-উৎসব সহযোগে বনে কিংবা বাড়ীর বাইরে খাবার ভোজন করাকে বুঝায়।
সাধারণতঃ মনোরম ও সুন্দরতম স্থানকেই বনভোজনের জন্য নির্বাচিত করা হয়। তন্মধ্যে পার্ক বা উদ্যান, হ্রদ কিংবা নদীর কিনারের মতো চিত্তাকর্ষক স্থানকেই প্রাধান্য দেয়া হয়। এছাড়াও, জনগুরুত্বপূর্ণ স্থানও বনভোজনের জন্য আদর্শ স্থান।
বনভোজন প্রায়শঃই পরিবারের সদস্যদেরকে ঘিরে হয়ে থাকে। অন্যান্য ক্ষেত্রে দুই জন ব্যক্তি থেকে শুরু করে প্রাতিষ্ঠানিকভাবে কর্মকর্তা-কর্মচারীদের অংশগ্রহণের মাধ্যমে এটি বড় ধরণের মিলন স্থলে রূপান্তরিত হয়। বিভিন্ন স্তরের শিক্ষা প্রতিষ্ঠানের ছাত্র-ছাত্রী কিংবা ব্যাংক-বীমা প্রতিষ্ঠানগুলোর কর্মকর্তা-কর্মচারীদের প্রাণবন্ত ও স্বতঃস্ফূর্ত অংশগ্রহণ এর অন্যতম উদাহরণ।
আবেগঘন ও পারিবারিক বনভোজনে বাক্স কিংবা পিকনিক বাস্কেটে খাদ্য বহন এবং কম্বল কিংবা চাদর নিয়ে অংশগ্রহণ করতে দেখা যায়। মূলতঃ ইউরোপীয় অঞ্চলেই এ বৈশিষ্ট্যটি বিরাজমান যা সময় পরিক্রমায় বিশ্বের সর্বত্র ছড়িয়ে-ছিটিয়ে পড়েছে।
দূরত্ব, সময় ও স্থান নির্ধারণ করে যানবাহন ভাড়া, ব্যক্তিসহ দিনের সংখ্যা নির্ধারণ, প্রয়োজনীয় অর্থ সংগ্রহ, খাদ্যসামগ্রী ক্রয় ও বাবুর্চি নির্বাচন, থালা-বাসন-কলস-গ্লাস সংগ্রহ, জ্বালানী সংগ্রহ, কোমল পানীয়, চিত্ত বিনোদনের জন্য অন্যান্য উপকরণ - বনভোজনের প্রধানতম নিয়ামক।
বনভোজনে সম্মিলিতভাবে অংশগ্রহণের প্রেক্ষাপটে খাদ্য সংগ্রহের বিষয়টি অবশ্যম্ভাবী হয়ে পড়ে। ঘরের বাইরে অনুষ্ঠেয় বনভোজনে খাদ্যের অনুপ্রবেশের ধারণাটি ঊনবিংশ শতকের শুরুতে দৃষ্ট হয়।
সাধারণতঃ বনভোজনে যাত্রাকালীন কিংবা ফিরে আসার সময় আনন্দ, হাসি-তামাসা ইত্যাদি বিষয়াবলী থাকে। নির্দিষ্ট স্থানে রান্না আয়োজনের মধ্যবর্তী সময়কালে অথবা ভোজন পরবর্তী সময়ে খেলাধূলার আয়োজন করা হয়। এছাড়াও বিভিন্ন ধরণের অপ্রত্যাশিত বিনোদনের মাধ্যমে অংশগ্রহণকারীদেরকে নির্মল আনন্দ দেয়ার ব্যবস্থা রাখা হয়। অনেকক্ষেত্রে দর্শনীর বিনিময়ে টিকিট বিক্রয় করে লটারীতে বিজয়ীদের মাঝে পুরস্কার বিতরণ এর অন্যতম অংশ হিসেবে বিবেচনায় রাখা হয়।
পরিবেশ, বন ও জলবায়ু পরিবর্তন মন্ত্রণালয় (বাংলাদেশ)
পরিবেশ, বন ও জলবায়ু মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এর মূল কাজ হচ্ছে পরিবেশ ও বন সংক্রান্ত সরকারের কার্যক্রম সংশ্লিষ্ট পরিকল্পনা, প্রচারণা, সমন্বয় এবং দেখভাল করা। এই মন্ত্রণালয় বাংলাদেশের পরিবেশ সংক্রান্ত যাবতীয় বিষয়ের দেখভাল করার জন্য প্রতিষ্ঠিত, এবং এই মন্ত্রণালয় জাতীয় অর্থনৈতিক কাউন্সিল-এর নির্বাহী কমিটির স্থায়ী সদস্য। এই মন্ত্রণালয় "জাতিসংঘ পরিবেশ কার্যক্রম" (ইউএনইপি)-এ অংশগ্রহণকারী। মন্ত্রণালয়ের মূল কাজের মধ্যে রয়েছে পরিবেশ সংরক্ষণ, বন ও পরিবেশের উপাদানসমূহের সমীক্ষা, পরিবেশের অবক্ষয় প্রতিরোধ ও দূষণ নিয়ন্ত্রণ, বৃক্ষায়ন-বনায়ন এবং অবক্ষিপ্ত অঞ্চলগুলো পূণরুদ্ধার এবং সর্বোপরি পরিবেশের রক্ষণ নিশ্চিত করা। এ মন্ত্রণালয়ের আগের নাম ছিল বন ও পরিবেশ মন্ত্রণালয়। ২০১৮ সালের ১৪ মে বাংলাদেশের মন্ত্রীসভার সভায় নাম পরিবর্তন করে "পরিবেশ, বন ও জলবায়ু মন্ত্রণালয়" নামকরণ করা হয়।
১৯৪৭ থেকে ১৯৬২ খ্রিস্টাব্দ পর্যন্ত অঞ্চলভিত্তিক বন বিভাগ ছিল বনরক্ষক-এর অধীনে, এবং পরবর্তিতে ১৯৭১ খ্রিস্টাব্দ পর্যন্ত প্রধান বনরক্ষকের অধীনে ছিল। ১৯৭১ খ্রিস্টাব্দে বাংলাদেশ স্বাধীন হয়ে গেলে সংরক্ষিত ও প্রস্তাবিত সংরক্ষিত বনগুলো বাংলাদেশ বন বিভাগের আওতাধীন হয়ে যায়। ১৯৭১ থেকে ১৯৮৯ খ্রিস্টাব্দ পর্যন্ত বাংলাদেশ বন বিভাগ, কৃষি মন্ত্রণালয়ের অধীন ছিল। ১৯৮৭-৮৯ সময়কালে ফরেস্ট্রি ছিল কৃষি মন্ত্রণালয়ের একটি বিভাগ, যা ছিল একজন সেক্রেটারির অধীন। পরিবেশ বিভাগ (DoE) ১৯৭৭ খ্রিস্টাব্দে বাংলাদেশে প্রচলিত "পরিবেশ দূষণ নিয়ন্ত্রণ অধ্যাদেশ, ১৯৭৭" অনুযায়ী প্রতিষ্ঠিত হয়। অবশেষে ১৯৮৯ খ্রিস্টাব্দে বাংলাদেশ বন ও পরিবেশ মন্ত্রণালয় প্রতিষ্ঠিত হয়। একইসাথে বাংলাদেশ বন বিভাগ-কে এই মন্ত্রণালয়ের কারিগরি শাখা হিসেবে এর অধীন করা হয় এবং "পরিবেশ সংরক্ষণ আইন, ১৯৯৫" কার্যকর করতে দায়বদ্ধ হয়।বাংলাদেশ বন ও পরিবেশ মন্ত্রণালয় ২০০৪ খ্রিস্টাব্দে ভারত সরকারের বন মন্ত্রণালয়ের সাথে যৌথভাবে সুন্দরবনের উভয় অংশে বাঘ সমীক্ষা পরিচালনা করে।
র‌্যাডক্লিফ রেখা
র‍্যাডক্লিফ লাইন বা র‍্যাডক্লিফ রেখা () হল ১৭ আগস্ট ১৯৪৭-এর ভারতবর্ষের বিভাজন পরবর্তী ভারত-পাকিস্তানের মাঝের সীমানা । স্যার সিরিল র‍্যাডক্লিফের অধ্যক্ষতায় পরিসীমা কমিশন দ্বারা এই রেখার মূল্যায়ন করা হয়, এই রেখার নাম দেওয়া হয় র‍্যাডক্লিফ লাইন।
জুলাই ১৫,১৯৪৭ তারিখে, ব্রিটিশ সংসদের ভারতীয় স্বাধীনতা অধিনিয়ম ১৯৪৭ নির্ধারিত করল যে ভারতে ব্রিটিশ রাজ কেবল এক মাসের পর ১৫ অগাস্ট, ১৯৪৭ এ সমাপ্ত হবে। এই অধিনিয়মে পরিভাষিত করা হয় যে ব্রিটিশ ভারত দুটি নতুন সার্বভৌম রাষ্ট্রে বিভাজিত হবেঃ ভারত অধিরাজ্য এবং পাকিস্তান রাজত্ব।
র‍্যাডক্লিফ লাইন নিয়ে দুইটি প্রমুখ বিবাদ ছিল, বাংলার পার্বত্য চট্টগ্রাম এবং পাঞ্জাবের গুরুদাসপুর জেলা। এ ছাড়া বাংলার মালদা, খুলনা এবং মুর্শিদাবাদ জেলার অংশে ও আসামের করিমগঞ্জে সামান্য বিবাদ হয়েছিল।
সামান্য ৫২% হিন্দু সংখ্যাগরিষ্ঠতার সঙ্গে সম্পূর্ণ খুলনা জেলা পূর্ব পাকিস্তানকে দেওয়া হয়ে ছিল এবং এর পরিবর্তে ৭০% মুসলিম সংখ্যাগুরু ক্ষুদ্রতর মুর্শিদাবাদ জেলা ভারতে শামিল হয়। ২০০১এর ভারতীয় জনগণনা হিসেবে মুরশিদাবাদের জনতার সাক্ষরতার হার ৬৬%, সারা ভারতের সাক্ষরতার হার ৫৯.৫%, তার চাইতে মুর্শিদাবাদ এর সাক্ষরতার হার বেশি।
আসামের সিলেট জেলা একটি গণভোটের মাধ্যমে পাকিস্তানের সঙ্গে যুক্ত হয়. কিন্তু, মুসলিম সংখ্যাগরিষ্ঠ উপ-বিভাগ করিমগঞ্জ সিলেট থেকে বণ্টন করে ভারত কে দেওয়া হয়. ২০০১এর ভারতীয় জনগণনা হিসেবে করিমগঞ্জের ধার্মিক জনপরিসংখ্যান ইসলাম(৫২.৩%) এবং হিন্দু(৪৭%). আসামের করিমগঞ্জ জেলার অধিকাংশ জনতা বাঙালী এবং এখানকার অধিকারিক ভাষা বাংলা, উল্লেখযোগ্য বিশয় যে এই জেলার গড়পড়তা সাক্ষরতার হার ৮৩% যেটি ভারতবর্ষের গড়পড়তা হারের থেকে বেশী।
ইব্রাহিমীয় ধর্ম
ইব্রাহিমীয় ধর্ম বা আব্রাহামীয় ধর্ম () বলতে একেশ্বরবাদী ধর্মগুলোকে বোঝানো হয়, যাদের মধ্যে আব্রাহাম বা ইব্রাহিমের সাথে সম্পর্কিত ধর্মীয় উৎপত্তি অথবা ধর্মীয় ইতিহাসগত ধারাবাহিকতা বিদ্যমান। এইসব ধর্ম তিনি বা তাঁর বংশধর প্রচার করেছেন। ভারত, চীন, জাপান ইত্যাদি দেশের উপজাতিয় অঞ্চল বাদ দিয়ে সারা বিশ্বে এই মতবাদের আধিপত্য। তুলনামূলক ধর্মতত্ত্বে যে তিনটি ধর্মগত শ্রেণীবিন্যাস পাওয়া যায়, এদের মধ্যে ইব্রাহিমীয় ধর্ম একটি শ্রেণী; অপর দুটি শ্রেণী হচ্ছে ভারতীয় ধর্ম (হিন্দু ধর্ম, বৌদ্ধধর্ম, ইত্যাদি) এবং পূর্ব এশীয় ধর্ম (তাওবাদ, শিন্তৌ ধর্ম, ইত্যাদি)।
সূচনালগ্ন অণুসারে ক্রমবিন্যাস করলে প্রধান তিনটি ইব্রাহিমীয় ধর্ম হচ্ছে- ইহুদী ধর্ম, খ্রিস্টধর্ম, এবং ইসলাম।
ইহুদী ধর্মানুসারীরা নিজেদেরকে আব্রাহামের (ইব্রাহিমের) পৌত্র যাকোব (ইয়াকুব)-এর উত্তরপুরুষ বলে মনে করেন। এই ধর্ম কঠোরভাবে একেশ্বরবাদে বিশ্বাসী। তাদের মূল ধর্মীয় বিধান বা হালাখা অণুসারে, এই ধর্মের অন্তর্গত সকল শাখার মূলগত ধর্মগ্রন্থ একটিই- তোরাহ বা তানাখ বা তাওরাত বা হিব্রু বাইবেল। ইহুদীদের ইতিহাসজুড়ে বিভিন্ন ধর্মসংশ্লিষ্ট পন্ডিত ব্যক্তি ইহুদী ধর্মের মূল মত নির্দিষ্ট করার জন্য বিভিন্ন ব্যবস্থা প্রস্তাব করেন, যাদের সবগুলোই বিভিন্ন আলোচনা-সমালোচনার মধ্য দিয়ে যায়। সবচেয়ে গ্রহণযোগ্য ব্যবস্থা বলে Maimonides প্রদত্ত "বিশ্বাসের তেরোটি নীতি" স্বীকৃত, যা দ্বাদশ শতকে প্রদত্ত হয়। অর্থোডক্স ইহুদী এবং রক্ষণশীল ইহুদী মতে, মোশি (মুসা) সম্পর্কিত ভবিষ্যদ্বাণী সত্য; তিনি পূর্বতন বা পরবর্তী সকল নবী তথা প্রেরিতপুরুষের নেতৃত্বস্থানীয়।
খ্রিস্টধর্ম সূচিত হয় ইহুদী ধর্মের একটি শাখা হিসাবে। এর উৎপত্তি ভূমধ্যসাগরীয় উপত্যকায়, খ্রিষ্টীয় প্রথম শতকে। পরবর্তীতে এটি পৃথক বিশ্বাস এবং ধর্মাচরণযুক্ত আলাদা ধর্ম হিসাবে বিস্তৃত হয়। খ্রিস্টধর্মের কেন্দ্রীয় চরিত্রের নাম যিশু (ঈসা)- প্রায় সকল মতেই তাঁকে ঐশ্বরিক বলে মনে করা হয়। খ্রিস্টীয় ত্রিত্ববাদ মতানুযায়ী যিশু ঐশ্বরিক তিন চরিত্রের একজন। খ্রিস্টীয় বাইবেল খ্রিস্টধর্মের প্রধান ধর্মগ্রন্থ হিসাবে বিবেচিত; তবে এক্ষেত্রে ঐতিহ্যগত কিছু মতপার্থক্য পরিলক্ষিত হয়, যেমনঃ- রোমান ক্যাথলিক মত এবং পূর্বস্থিত অর্থোডক্স মত।
পৃথিবীর প্রথম মানব হযরত আদম আঃ হতেই ইসলাম ধর্মের শুরু। হযরত আদম (এডাম) ইসলামের প্রথম নবী । আর ৫৭০ খ্রিস্টাব্দে জন্ম নেয়া এই ধর্মের সর্বশেষ নবী হযরত মোহাম্মদ (স:), পূর্বতন সকল ধর্মপ্রচারকদের আল্লাহ (ঈশ্বর) কর্তৃক প্রেরিত সতর্ককারী হিসেবে মেনে নিয়ে, তিনিই সর্বশেষ সতর্ককারীরূপে ইসলাম ধর্ম প্রচার করেন। ইসলাম ধর্মের মূল বিশ্বাস হলো: আল্লাহ'র কোনো অংশীদার নেই এবং মুহাম্মদ (স:) আল্লাহর বাণীবাহক। এই ধর্মের মূল ধর্মগ্রন্থ কোরআন, আর কুরআন ব্যাখ্যায় দ্বারস্থ হতে হয় হাদিস সংকলনসমূহের উপর। এই ধর্মের উল্লেখযোগ্য দিক হলো, জীবনযাত্রার সর্বত্র, যেমন রাজনীতি, সমাজনীতি, পোশাক, খাদ্য, মেলামেশা ইত্যাদিতে এই ধর্ম নিজেকে জড়িয়ে আত্মপ্রকাশ করে। এই ধর্ম সর্বতোভাবে মুসলমান জাতির পূর্বপুরুষ হিসেবে ইব্রাহিম (আ:) কে উল্লেখ করে থাকে। এছাড়া অন্যান্য নবীদেরকেও আল্লাহ'র প্রেরিত পুরুষ হিসেবে স্বীকার ও সম্মান করে।
ইসলাম অর্থ আত্মসমর্পন করা।
২০০৮ গ্রীষ্মকালীন অলিম্পিকে দৌড়বাজী – পুরুষদের ৩০০০ মিটার স্টিপলচেজ
২০০৮ অলিম্পিক গেমসে পুরুষদের ৩০০০মিটার স্টিপলচেজ প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।
যোগ্যতানির্ণায়ক মাপকাঠি ছিল ৮:২৪.৬০সেকেন্ড (A মান) এবং ৮:৩২.০০সেকেন্ড (B মান)।
গ্রীসের অ্যাথেন্সে অনুষ্ঠিত ২০০৪ অলিম্পিকে রৌপ্য পদক জয়ী ব্রিমিন কিপরুতো টানা সপ্তম কেনীয় দৌড়বীর হিসাবে এবারো এই বিভাগে জয় লাভ করেন। ১৯৬৮সাল থেকে ৩০০০মিটার স্টিপলচেজে কেনিয়া এযাবৎ সর্বমোট ৯টি স্বর্ণপদক জিতেছে। তবে বিজয়ীদের কেউই পরের বার নিজের খেতাব রক্ষা করতে পারেননি।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম চারজন (Q) ও সবমিলিয়ে পরবর্তী সেরা তিনজনকে (q) নিয়ে ফাইনাল অনুষ্ঠিত হয়।
Legend: Q=Qualified top 4 in heat; q=Qualified by time; DNF=Did Not Finish; DNS=Did Not Start;
DQ=Disqualified; NR=National Record; PB=Personal Best; SB=Season Best
২০০৮ গ্রীষ্মকালীন অলিম্পিকে দৌড়বাজী – মহিলাদের ৩০০০ মিটার স্টিপলচেজ
২০০৮ অলিম্পিক গেমসে মহিলাদের ৩০০০মিটার স্টিপলচেজ প্রতিযোগিতা আগস্টের ১৫ থেকে ১৭ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে। অলিম্পিকে এই বিভাগ এই প্রথম চালু হল।
যোগ্যতানির্ণায়ক মাপকাঠি ছিল ৯:৪৬.০০সেকেন্ড (A মান) এবং ৯:৫৫.০০সেকেন্ড (B মান)।
ফাইনালে রুশ মেয়ে গুলনারা সামিতোভা-গালকিনা প্রথম মহিলা হিসাবে ৯ সেকেন্ডের কম ৮:৫৮.৮১ সময়ে জয়ী হয়ে ইতিহাস সৃষ্টি করেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে বিশ্ব ও অলিম্পিক রেকর্ডটি গড়া হয়, সেটি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম চারজন (Q) ও সবমিলিয়ে পরবর্তী সেরা তিনজনকে (q) নিয়ে ফাইনাল অনুষ্ঠিত হয়।
গর্ডন গ্রীনিজ
কুথবার্ট গর্ডন গ্রীনিজ, এমবিই (, জন্ম: ১ মে, ১৯৫১) বার্বাডোসের সেন্ট পিটার এলাকার ব্ল্যাক বেসে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের সদস্য গর্ডন গ্রীনিজ বিশ্বের অন্যতম সেরা উদ্বোধনী ব্যাটসম্যান ছিলেন। এছাড়াও, ওয়েস্ট ইন্ডিজ দলের অধিনায়কের দায়িত্ব পালন করেছেন তিনি।
ওয়েস্ট ইন্ডিজ ক্রিকেট দলের পক্ষে গ্রীনিজ শুরুতেই ব্যাটিংয়ে নামতেন। ভারত জাতীয় ক্রিকেট দলের বিপক্ষে ২২ নভেম্বর, ১৯৭৪ তারিখে ব্যাঙ্গালোরের এম. চিন্নাস্বামী স্টেডিয়ামে টেস্টে ভিভ রিচার্ডসের সাথে তাঁরও অভিষেক ঘটে। রিচার্ডস তেমন সফলতা না পেলেও তিনি ঠিকই তাঁর অভিষেক টেস্ট সেঞ্চুরি আদায় করে নিয়েছিলেন। এরপর থেকে ১৯৯১ সাল পর্যন্ত একাধারে আন্তর্জাতিক ক্রিকেট খেলেছিলেন তিনি।
তিনি তাঁর সহযোগী উদ্বোধনী ব্যাটসম্যান ডেসমন্ড হেইন্সকে সঙ্গে নিয়ে উদ্বোধনী জুটিতে গড়া অর্ধেক রানেই সফলকাম হয়েছিলেন। এ দু’জন সর্বমোট ৬,৪৮২ রান তুলেছিলেন যা টেস্ট ক্রিকেটের ইতিহাসে সর্বোচ্চ রানের জুটি হিসেবে স্বীকৃতি পেয়েছে।
তিনি ১৯৮৪ সালে ইংল্যান্ড ক্রিকেট দলের বিরুদ্ধে দুইটি ডাবল সেঞ্চুরি করেন। গ্রীষ্মকালীন ঐ সফরে ওয়েস্ট ইন্ডিজ ক্রিকেট দলটি ৫-০ ব্যবধানে টেস্ট সিরিজ জয় করেছিল। পরবর্তীকালে ঐ সিরিজটি ব্ল্যাকওয়াশ নামে পরিচিতি পায়।
জুন, ১৯৮৪ সালে লর্ডসে অনুষ্ঠিত ২য় টেস্টে তিনি ২১৪ রান করেছিলেন। এরপর জুলাই, ১৯৮৪ সালে ওল্ড ট্রাফোর্ডে অনুষ্ঠিত ৪র্থ টেস্টের পঞ্চম দিবসেও তিনি ডাবল সেঞ্চুরি হিসেবে ২২৩ রান করেন। এটি ছিল ওয়েস্ট ইন্ডিজের সেরা ইনিংসগুলোর অন্যতম ও প্রথম যা শেষদিনে সফলতমভাবে ৩৪২ রান করে টপকিয়ে বিজয়ী হয়েছিল। স্মর্তব্য যে, লর্ডসেও দলটি সর্বোচ্চ রান তাড়া করে জয়লাভ করেছিল।
টেস্ট ও একদিনের আন্তর্জাতিকে বার্বাডিয়ানদের মধ্য দ্বিতীয় সর্বোচ্চ রান সংগ্রহকারীর ভূমিকায় অবতীর্ণ হয়েছেন গর্ডন গ্রীনিজ।
গর্ডন গ্রীনিজ খেলাধূলায় প্রশিক্ষণের মাধ্যমে তাঁর অপূর্ব দক্ষতা ও ক্রীড়াশৈলী উপহার দিয়েছেন। ১৯৯৭ সালে তিনি বাংলাদেশ জাতীয় ক্রিকেট দলের প্রশিক্ষক বা কোচ হিসেবে মনোনীত হয়েছিলেন। তাঁর অসাধারণ দিক-নির্দেশনার ফলে ঐ বছরই আইসিসি ট্রফিতে চ্যাম্পিয়ন হয় বাংলাদেশ জাতীয় ক্রিকেট দল। একই সাথে দলটি ১৯৯৯ সালে প্রথমবারের মতো বিশ্বকাপ ক্রিকেটে অংশগ্রহণের যোগ্যতা অর্জনে সক্ষমতা দেখায়।
১৯৭৭ সালে উইজডেন কর্তৃক অন্যতম বর্ষসেরা ক্রিকেটাররূপে মনোনীত হন।
১৯৯৭ সালে বাংলাদেশ জাতীয় ক্রিকেট দলকে যথোপযুক্ত প্রশিক্ষণ ও পরিচালনা করার মাধ্যমে দলটিকে আইসিসি ট্রফি জয়ে অসামান্য ভূমিকা পালন করেন তিনি। এর ফলস্বরূপ তৎকালীন বাংলাদেশ সরকারের পক্ষ থেকে তাঁকে বাংলাদেশের সম্মানিত নাগরিকত্ব প্রদান করা হয়।
এছাড়াও তিনি ১৯৯৯ সালের ক্রিকেট বিশ্বকাপে কোচের দায়িত্ব পালন করেন। বিশ্বকাপ ক্রিকেটের পর ঘটনাক্রমে ২৬ জুন, ২০০০ সালে বাংলাদেশ জাতীয় ক্রিকেট দল পূর্ববর্তী সময়ে তাদের অসামান্য ক্রীড়ানৈপুণ্যের দরুন টেস্টখেলুড়ে দলের বিরল মর্যাদা লাভ করে।
২০০৯ সালে আইসিসি’র ক্রিকেট হল অব ফেমের উদ্বোধনী তালিকায় ৫৫জনের একজন মনোনীত হন।
ভারতীয় স্বাধীনতা অধিনিয়ম ১৯৪৭
ভারতীয় স্বাধীনতা অধিনিয়ম ১৯৪৭ ব্রিটিশ সংসদের একটি অধিনিয়ম ছিল যে ব্রিটিশ ভারতকে দুটি নতুন স্বাধীন সার্বভৌম রাষ্ট্রে বিভাজিত করেঃ ভারত এবং পাকিস্তান। ১৮ জুলাই, ১৯৪৭ এ এই অধিনয়ম রাজকীয় সম্মতি প্রাপ্ত করে, এবং দুটি নতুন দেশ ১৫ আগস্টে,১৯৪৭ এ অস্তিত্ব আসেন। নতুন সংবিধান প্রণয়ন করা পর্যন্ত ব্রিটিশ রাজের পরাধীন ভারতের শেষ সংবিধান ভারত শাসন আইন ১৯৩৫ কার্যকার থাকবে।
ভারত স্বাধীনতা আইনের ধারাসমূহঃ-
নাহিদা তৌহামি
নাহিদা তৌহামি (জন্ম ১০ই ফেব্রুয়ারি ১৯৭৮) একজন আলজেরীয় মধ্যমপাল্লার দৌড়বীর। তাঁর পছন্দের বিভাগ হল ৮০০ এবং ১৫০০মিটার।
২০০৮ গ্রীষ্মকালীন অলিম্পিকে দৌড়বাজী – পুরুষদের ৪ x ১০০ মিটার রিলে
২০০৮ অলিম্পিক গেমসে পুরুষদের ৪ × ১০০মিটার রিলে প্রতিযোগিতা আগস্টের ২১ ও ২২ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।
মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়। অস্ট্রেলিয়া ১৪তম দল হলেও শেষ মুহূর্তে নাম তুলে নেওয়ায় হল্যান্ডকে আমন্ত্রণ জানানো হয়। ফাইনালে ৩৭.১০সেকেন্ডের নতুন বিশ্ব রেকর্ড গড়ে জামাইকা বিজয়ী হয়।
(*)শুধুমাত্র প্রথম রাউন্ডে অংশগ্রহণ করেছেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে বিশ্ব ও অলিম্পিক রেকর্ডটি গড়া হয়, সেটি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।
হিট ১
হিট ২
পারকিনসন রোগ
পারকিনসন রোগ () হল এক প্রকারের নিউরো-ডিজেনারাটিভ বা স্নায়বিক রোগ বা স্নায়ু-অধঃপতনজনিত রোগ। রোগটি বিভিন্ন নামে পরিচিত যেমন: পারকিনসোনিসম (Parkinsonism) বা প্যারালাইসিস এজিট্যান্স (Paralysis agitans) বা শেকিং পালসি (Shaking Pulsy)। এই রোগটি সবচেয়ে পরিচিত নিউরো-ডিজেনারাটিভ রোগের মধ্যে দ্বিতীয়।
এই রোগের প্রাথমিক বৈশিষ্ট্য হল স্নায়ুতে প্রিসাইনাপ্টিক প্রটিন-এর জমা হওয়া। তাছাড়া প্রাথমিক উপসর্গগুলি হল ব্রাডিকাইনেশিয়া (Bradykinesia) এবং একাইনেশিয়া (Akinesia), রিজিডিটি (Rigidity) এবং ট্রেমর (Tremor)। * ১. দূর্বলতা।
অধ্যক্ষ (অ্যাকাডেমিক)
অধ্যক্ষ বা "প্রিন্সিপাল" হচ্ছেন যে-কোন একটি বিশ্ববিদ্যালয় কিংবা মহাবিদ্যালয়ের প্রধান নির্বাহী ব্যক্তিত্ব। এটি এক পদবী বিশেষ। বিশ্ববিদ্যালয় কিংবা শিক্ষা প্রতিষ্ঠানের একজন পরিচালক হিসেবে তিনি প্রধান নির্বাহী কর্মকর্তার অধিকারী। অধ্যক্ষ নামের সমার্থক হিসেবে অনেক দেশে বিশেষতঃ কমনওয়েলথভূক্ত দেশে উপাচার্য, মার্কিন যুক্তরাষ্ট্রে আচার্য বা চ্যান্সেলর এবং "ইউনিভার্সিটি প্রেসিডেন্টের" সমগোত্রীয় পর্যায়ের।
মূলতঃ কমনওয়েলথভূক্ত দেশসমূহের শিক্ষাপ্রতিষ্ঠানগুলোয় অধ্যক্ষ শব্দের যথাযথ প্রয়োগ হতে দেখা যায়। অধ্যক্ষ শিক্ষা প্রতিষ্ঠানের মুখ্য বা প্রধান শিক্ষানুক্রমিক কর্মকর্তা। সচরাচর অধ্যক্ষ পদবীর পরিবর্তে প্রিন্সিপাল শব্দের প্রয়োগ হয়ে থাকে।
ইংল্যান্ডের অনেক শিক্ষা প্রতিষ্ঠানে বিশেষতঃ যেগুলো শিক্ষার সাথে সম্পৃক্ত রাখার স্বার্থে শিক্ষার্থীদেরকে ধরে রেখেছে, ঐ সকল প্রতিষ্ঠানে "প্রিন্সিপাল ইন চার্জ" বা "ভারপ্রাপ্ত অধ্যক্ষ" পদ রয়েছে। তন্মধ্যে - সুইনডন কলেজ এবং ওয়েস্ট নটিংহ্যামশায়ার কলেজ অন্যতম।
অক্সফোর্ড বিশ্ববিদ্যালয়ের নিয়ন্ত্রণাধীন অনেক কলেজের প্রধানগণ প্রিন্সিপাল হিসেবে পরিচিতি পেয়ে আসছেন। তন্মধ্যে - ব্রেসনোজ, গ্রীন ট্যাম্পেলটন, হ্যারিস ম্যানচেস্টার, হার্টফোড, জিসাস, ল্যাডি মার্গারেট হল, লিনাক্রে, ম্যান্সফিল্ড, সেন্ট এ্যানি'জ, সেন্ট এডমান্ড হল, সেন্ট হিল্ডা'স, সেন্ট হিউজেস এবং সমারভিল অন্যতম। ক্যামব্রিজ বিশ্ববিদ্যালয়ের নিয়ন্ত্রণাধীন নিউনহ্যাম কলেজ, ডারহ্যাম ইউনিভার্সিটির নিয়ন্ত্রণাধীন অধিকাংশ মহাবিদ্যালয়ের প্রধানগণের পরিচিত হচ্ছে প্রিন্সিপাল।
মহারাণী ভিক্টোরিয়ার রাজকীয় সনদে স্বাক্ষর ও স্কটল্যান্ডে উৎপত্তিজনিত কারণে ইউনিভার্সিটি প্রেসিডেন্টের পরিবর্তে কানাডায় ১৬ অক্টোবর, ১৮৪১ খ্রীষ্টাব্দে প্রতিষ্ঠিত কুইন'স ইউনিভার্সিটি এবং ম্যাকগিল ইউনিভার্সিটিতে প্রিন্সিপাল পদবী ব্যবহার করা হয়।
প্রধান নির্বাহী কর্মকর্তা হিসেবে অধ্যক্ষ পরিচালনা পরিষদ ও সিনেট কর্তৃপক্ষ কর্তৃক মনোনীত হন। তিনি শিক্ষাক্রম ও প্রাতিষ্ঠানিক কার্যাবলী পর্যবেক্ষণ ও নিয়ন্ত্রণ করেন। এছাড়াও, প্রশাসনিক কর্মকাণ্ডের পাশাপাশি শিক্ষক, কর্মকর্তা-কর্মচারীদের কার্যাবলীও তদারক করে থাকেন। ১৯৭৪ সাল থেকে অধ্যক্ষ ৫ বছর মেয়াদকালের জন্য নিয়োগপ্রাপ্ত হয়ে থাকেন। এছাড়াও, কার্যসন্তুষ্টি ও বিবেচনাপূর্বক তিনি পুণরায় নিয়োগপ্রাপ্ত হতে পারেন।
স্কটল্যান্ডে বিশ্ববিদ্যালয় প্রধান হিসেবে প্রিন্সিপাল নিয়োগ করেন "ইউনিভার্সিটি কোর্ট" কিংবা "পরিচালনা পরিষদ"। তিনি পরবর্তীতে শিক্ষা পরিষদের চেয়ারম্যান অথবা প্রেসিডেন্ট হিসেবে দায়িত্ব পালন করেন। স্কটল্যান্ডের প্রাচীন বিশ্ববিদ্যালয়সমূহে প্রিন্সিপাল "একাডেমিক সিনেটের" সভাপতি হিসেবে আসীন ছিলেন। এছাড়াও তিনি ভাইস-চ্যান্সেলর পদবী ধারণ করে আছেন। কিন্তু তাঁর ক্ষমতা শুধুমাত্র সনদ প্রদানের মধ্যেই সীমাবদ্ধ। ভাইস-চ্যান্সেলর বা উপাচার্য ও চ্যান্সেলর বা আচার্য - উভয় পদই নামেমাত্র পদ হিসেবে বিবেচিত।
শাহাবুদ্দিন আহমেদ (দ্ব্যর্থতা নিরসন)
শাহাবুদ্দিন আহমেদ দ্বারা বোঝানো যেতে পারেঃ
অধ্যক্ষ (দ্ব্যর্থতা নিরসন)
অধ্যক্ষ বলতে বোঝানো যেতে পারেঃ
বিশ্ব শুল্ক সংস্থা
বিশ্ব শুল্ক সংস্থা (), একটি আন্তর্জাতিক সংগঠন যা বিশ্বব্যাপী আন্তঃদেশীয় বাণিজ্যের ক্ষেত্রে কেন্দ্রীয় শুল্ক সমন্বয়কের দায়িত্ব পালন করে। পূর্বে এই সংস্থাটির নাম ছিল শুল্ক সহযোগিতা কেন্দ্র ()। বিশ্ব শুল্ক সংস্থার দপ্তর বেলজিয়ামের রাজধানী ব্রাসেল্‌স শহরের কেন্দ্রে অবস্থিত। এই সংস্থার প্রধান নির্বাহীকে বলা হয় সেক্রেটারী জেনারেল। বর্তমান (২০১২) সেক্রেটারী জেনারেল হলেন জাপানের প্রতিনিধি কুনিয়ো মিকুরিয়া। পৃথিবীর ১৮২টি দেশ বর্তমানে এই সংস্থার সদস্য। দক্ষিণ এশিয়ার দেশ বাংলাদেশও এই সংস্থার সদস্য। ১৯৪৭-এ একটি আন্তঃসরকার শুল্ক সমন্বয়ের বিষয়ে পদক্ষেপ নেয়া শুরু হয় এবং ১৯৫২ খ্রিস্টাব্দে আনুষ্ঠানিকভাবে কাস্টমস কোঅপারেশন কাউন্সিলের গোড়াপত্তন হয়। ১৯৫৩ খ্রিস্টাব্দের ২৬ জানুয়ারি ব্রাসেলসে প্রথম কাউন্সিল অধিবেশন অনুষ্ঠিত হয়। ১৯৯৪ খ্রিস্টাব্দে এই সংগঠনের নাম "বিশ্ব শুল্ক সংস্থা" নির্ধারণ করা হয়। ১৯৫৩ খ্রিস্টাব্দে অনুষ্ঠিত এই সংস্থার প্রথম অধিবেশনের স্মরণে প্রতিবছর ২৬ জানুয়ারি তারিখে বিশ্বব্যাপী 'আন্তর্জাতিক শুল্ক দিবস' পালিত হয়।
খড়্গপুর, পশ্চিমবঙ্গ
খড়্গপুর () ভারতের একটি শিল্প নগরী। এটি পশ্চিমবঙ্গ রাজ্যের পশ্চিম মেদিনীপুর জেলায় অবস্থিত। মর্যাদাপূর্ণ শিক্ষা প্রতিষ্ঠান ভারতীয় প্রযুক্তিবিদ্যা প্রতিষ্ঠানের (আইআইটি) প্রথম ক্যাম্পাসের জন্যে খড়্গপুরকে চয়ন করা হয়েছিল। আইআইটিগুলি ভারতের প্রধান শিক্ষা প্রতিষ্ঠান এবং তারা আন্তর্জাতিকভাবে কেতাবি এবং প্রযুক্তিগত শ্রেষ্ঠত্ব দ্বারা স্বীকৃত।
এছাড়াও খড়্গপুরে বিশ্বের দীর্ঘতম রেলপথ প্ল্যাটফর্ম [১০৭২,৫ মিটার] এবং ভারতবর্ষের বৃহত্তম রেল কর্মশালা আছে। খড়্গপুরের কলাইকুন্ডায় দেশের প্রথম ভূতল বায়ু সেনাবাহিনীর ঘাঁটি আছে এবং আরেকটি বায়ু সেনাবাহিনীর ঘাঁটি সউলায় অবস্থিত।
খড়্গপুর নামটি খড়্গপুরে অবস্থিত, "খড়গেশ্বর" নামক একটি পুরানো শিব মন্দিরের নাম থেকে প্রাপ্ত৷ মন্দিটি খড়্গ পাল সিং দ্বারা প্রতিষ্ঠিত এবং তারই নামে মন্দিটির নামকরণ করা হয়৷ খড়্গপুরে বিভীন্ন পৌরাণিক স্থানের অত্যন্ত গুরুত্ব রয়েছে৷ পঞ্চপান্ডবের রাজকুমারেরা তাঁদের প্রত্যাবাসন-কালের কিছুটা অংশ (কয়েক বৎসর) এখানে কাটিয়েছিলেন।
২০০৮ গ্রীষ্মকালীন অলিম্পিকে দৌড়বাজী – মহিলাদের ৪ x ১০০মিটার রিলে
২০০৮ অলিম্পিক গেমসে মহিলাদের ৪ × ১০০মিটার রিলে প্রতিযোগিতা আগস্টের ২১ ও ২২ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।
মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়। ফিনল্যান্ড ও কিউবা যোগ্যতাঅর্জন করলেও নাম তুলে নেয়। তাদের পরিবর্ত হিসাবে থাইল্যান্ড ও নাইজেরিয়া অন্তর্ভুক্ত হয়।
(*)শুধুমাত্র প্রথম রাউন্ডে অংশগ্রহণ করেছেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো বিশ্ব বা অলিম্পিক রেকর্ড গড়া হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।
ওয়াকা ওয়াকা
ওয়াকা ওয়াকা (দিস টাইম ফর আফ্রিকা) একটি বিশেষ ধরণের গান। কলম্বিয়া তথা বিশ্বের অত্যন্ত জনপ্রিয় গায়িকা ও গীতিকার শাকিরা দক্ষিণ আফ্রিকার ব্যান্ড দল ফ্রেশলিগ্রাউন্ডকে সাথে নিয়ে গানটি পরিবেশন করেন। গানটি ২০১০ সালে দক্ষিণ আফ্রিকায় অনুষ্ঠিত ফিফা বিশ্বকাপ ফুটবলের আনুষ্ঠানিক গানের মর্যাদা পেয়েছিল। এছাড়াও গানটি স্পেনিশ ভাষায় আলাদাভাবে রচিত হয়। সেখানে গানের শিরোনাম রাখা হয় "ওয়াকা ওয়াকা (এস্তো এস আফ্রিকা)"।
ওয়াকা ওয়াকা গানটি আফ্রিকার সৈনিকদের জন্য পরম্পরাগত "জামিনা মিনা (জাঙ্গালিওয়া)" গানের উপর ভিত্তি করে রচিত হয়। ১৯৮৬ সালে ক্যামেরুনের "গোল্ডেন সাউন্ড ব্যান্ড" দলের হয়ে ম্যাকোসা গানটি গেয়েছিলেন।
শাকিরা-জন হিলের রচনা এবং জন হিলের সহ-পরিচালনায় ওয়াকা ওয়াকা গানটি রচিত হয়েছে। ট্র্যাকে সম্মিলিত সুর নেয়া হয়েছে ১৯৮৬ সালে গীত করা ক্যামেরুনের ব্যান্ড দল গোল্ডেন সাউন্ডের জামিনা মিনা (জাঙ্গালিওয়া) গান থেকে। আফ্রো-কলম্বিয়ান বাদ্যযন্ত্র, "সোকা বিট" এবং দক্ষিণ আফ্রিকার গিটার সহযোগে গাওয়া গানটি বেশ মন কেড়েছে সকলের। গানে আফ্রিকার সুর-লয়ে তরঙ্গাবদ্ধ ছন্দের মাধ্যমে স্বাগতিক মহাদেশের ক্ষিপ্রতা ও শক্তির বহিঃপ্রকাশ ঘটানো হয়েছে। শাকিরার নিম্নমুখী জি৩ থেকে উচ্চ মাত্রার এ৫ স্তরে গলার স্বরের সাথে সামঞ্জস্য রেখে "ডি মেজর" লয় সহযোগে সুরারোপিত করা হয়। বর্তমানকালের "টাইম সিগনেচারের" সাহায্যে গানটিকে সন্নিবেশ করা হয়। এতে প্রতি মিনিটে ১২৮ বিট প্রয়োগ করা হয়। শাকিরা'র নিম্নমুখী জি৩ থেকে উচ্চ মাত্রার এ৫ স্তরে গলার স্বরের সাথে সামঞ্জস্য রেখে ডি মেজর লয় সহযোগে সুরারোপিত করা হয়।
১১ মে, ২০১০ সালে গানটি মুক্তি পায়। ডিজিটাল ডাউনলোডের পরবর্তী সময়ে গানটি ইতিবাচক সাড়া পায়। সঙ্গীতামোদী শ্রোতা, দর্শকেরা এটি সাদরে গ্রহণ করে। এর পরিপ্রেক্ষিতে গানটি বিশ্বব্যাপী অত্যন্ত জনপ্রিয়তা অর্জন করেছিল।
ওয়াকা ওয়াকা গানটি ঐ সময়ে ব্যাপকভাবে বিক্রি হয়েছিল। চল্লিশ লক্ষ কপিরও অধিকবার গানটি বিশ্বব্যাপী বিক্রি হয়। এরফলে এটি বিক্রির দিক দিয়ে সবচেয়ে ভাল ও দ্রুত বিক্রিত বিশ্বকাপের সুর নিয়ে গড়া গান হিসেবে ডিজিটাল যুগে বিক্রি হয়ে আলোচিত গানের মর্যাদা পায়।
এরপর ৩১ মে, ২০১০ সালে গানটি "লিসেন আপ! দি অফিসিয়াল ২০১০ ফিফা ওয়ার্ল্ড কাপ এ্যালবামে" তালিকাভূক্ত হয়ে মুক্তি পায়। কে-মিক্স ভার্সনে রচিত গানটি শাকিরা'র ৭ম স্টুডিও এ্যালবাম "স্যাল এ্যাল সোলেতে"ও অন্তর্ভুক্ত হয়েছিল। ১০ জুন, ২০১০ সালে "সোয়েটোতে" অনু্ষ্ঠিত ফিফা বিশ্বকাপের উদ্বোধনীতে শাকিরা ও "ফ্রেশলীগ্রাউন্ড ব্যান্ড" দল নিয়ে 'ওয়াকা ওয়াকা' গানটি পরিবেশন করেন। এছাড়াও, ১১ জুলাই, ২০১০ সালের চূড়ান্ত খেলার পূর্বেও ঐ একই গান পরিবেশন করেছিল শাকিরা ও তার দল।
গানটি বিশ্বকাপে দাপ্তরিকভাবে নির্বাচিত করা হলে শাকিরা বেশ উৎফুল্ল হন। এর প্রতিক্রিয়া হিসেবে ব্যক্ত করতে গিয়ে তিনি বলেন, 
"রেডিও এন্ড মিউজিকের" চিরাগ সুটার গানটিতে ইতিবাচকভাবে পর্যালোচনা করে এবং ৫টির মধ্যে ৪টি "স্টার" প্রদান করেন। তিনি বলেন,
বাংলাদেশ ক্রিকেট বোর্ড
বাংলাদেশ ক্রিকেট বোর্ড (বিসিবি) বাংলাদেশের ক্রিকেটের সর্বোচ্চ ক্রীড়া নিয়ন্ত্রক সংস্থা। বিসিবি মূলত ১৯৭২ সালে প্রতিষ্ঠিত হয়। ঢাকায় এর প্রধান সদর দফতর। বাংলাদেশের ক্রিকেটের মানোন্নয়ন, মাঠ পরিচালনা, খেলার মাঠ নির্ধারণ, দলের সফর, দল পরিচালনা ও ক্রিকেট খেলার মানোন্নয়ন বৃদ্ধি ঘটানোসহ জাতীয় দল নির্বাচনে প্রধান ভূমিকা রাখছে এ সংস্থাটি। এছাড়াও, দলের পৃষ্ঠপোষকতার বিষয়েও বোর্ড দায়বদ্ধ। বর্তমানে বিসিবি’র সভাপতি হিসেবে দায়িত্ব পালন করছেন নাজমুল হাসান। বর্তমানে দলীয় পোশাক সরবরাহের দায়িত্বে রয়েছে রবি।
১৯৭২ সালে প্রতিষ্ঠিত এ সংস্থাটি বাংলাদেশ ক্রিকেট কন্ট্রোল বোর্ড নামে পরিচিত ছিল। ১৯৭৬ সালে সংস্থার খসড়া গঠনতন্ত্র প্রণয়ন করা হয়। জানুয়ারি, ২০০৭ সালে বোর্ড কর্তৃপক্ষ ‘কন্ট্রোল’ শব্দটি বিলুপ্ত করে। বাংলাদেশ সরকার বিসিবি’র সভাপতি নিয়োগ করে থাকেন।
২০০৬ সালে বিসিবি কর্তৃপক্ষ কিশোর ও অনভিজ্ঞতাসম্পন্ন খেলোয়াড়দের জন্য একটি একাডেমি প্রতিষ্ঠা করে। জাতীয় দলের খেলোয়াড়দেরকে উৎসাহিত করার জন্য কেন্দ্রীয়ভাবে চুক্তিবদ্ধ করা হয় ও ম্যাচ ফি প্রদান করা হয়। ২০০৫ সালে প্রতি টেস্টে মাথাপিছু $১,০০০ মার্কিন ডলার ও একদিনের আন্তর্জাতিক খেলায় অংশগ্রহণের জন্য $৫০০ মার্কিন ডলার প্রদান করে।
লাইফবয় ও ব্র‍্যাক ব্যাংক পুরুষ জাতীয় ক্রিকেট দলের পৃষ্ঠপোষক হিসেবে কাজ করছে।
২০১৪ সালে আইসিসি বিশ্ব টুয়েন্টি২০ ক্রিকেট প্রতিযোগিতা আয়োজনে বাংলাদেশ স্বাগতিক দেশের মর্যাদা পায়। উল্লেখ্য যে, ২০১১ সালে ভারত ও শ্রীলঙ্কার পাশাপাশি বাংলাদেশও বিশ্বকাপ ক্রিকেট প্রতিযোগিতায় যৌথভাবে স্বাগতিক দেশ মনোনীত হয়েছিল এবং সফলভাবে খেলা পরিচালনা করে।
বিলি বাউডেন
ব্রেন্ট ফ্রেজার "বিলি" বাউডেন (; জন্ম: ১১ এপ্রিল, ১৯৬৩) নিউজিল্যান্ডের পক্ষ থেকে আন্তর্জাতিক ক্রিকেট খেলায় আম্পায়ার হিসেবে দায়িত্ব পালন করছেন। শুরুতে তিনি একজন ক্রিকেট খেলোয়াড় ছিলেন। কিন্তু বাতজনিত রোগে আক্রান্ত হওয়ায় ও ক্রিকেটের প্রতি আসক্তি থাকায় আম্পায়ার হিসেবেই নিজেকে বেছে নেন বিলি। তিনি তাঁর নাটকীয় সঙ্কেত প্রদান ও পরিবেশনায় ব্যাপক পরিচিতি পান। এতে তিনি শারীরিক আবেদনের পাশাপাশি "বক্র অঙ্গুলী" নির্দেশনায় ব্যাটসম্যানকে আউট কিংবা চার, ছয়ের সঙ্কেত প্রদান করে থাকেন।
মার্চ, ১৯৯৫ সালে বাউডেন আনুষ্ঠানিকভাবে আম্পায়ার হিসেবে হ্যামিলটনে অনুষ্ঠিত নিউজিল্যান্ড ও শ্রীলঙ্কার মধ্যেকার প্রথম একদিনের আন্তর্জাতিক ক্রিকেট খেলায় অভিষেক ঘটান। ফিল্ড আম্পায়ার হিসেবে মার্চ, ২০০০ সালে তিনি তাঁর প্রথম টেস্ট ক্রিকেটে দায়িত্ব পালন করেন। পরবর্তীতে ২০০২ সালে তাঁকে সেরা আম্পায়ারদের খসড়া তালিকায় অন্তর্ভুক্ত করা হয়। এর এক বছর পর তাঁকে দক্ষিণ আফ্রিকায় অনুষ্ঠিত ২০০৩ সালের বিশ্বকাপ ক্রিকেটে আম্পায়ারের দায়িত্বভার দেয়া হয়। অস্ট্রেলিয়া ও ভারতের মধ্যেকার চূড়ান্ত খেলায় তিনি ৪র্থ আম্পায়ার ছিলেন। কিছুদিন বাদেই তিনি আন্তর্জাতিক আম্পায়ারগণের সেরা তালিকায় অন্তর্ভুক্ত হন তিনি। ২০০৭ সালের ক্রিকেট বিশ্বকাপের চূড়ান্ত খেলায় বিতর্কে জড়িয়ে পড়েন। তাঁর ভুল সিদ্ধান্তের প্রেক্ষিতে খেলার ফলাফল অন্ধকারে নিমজ্জ্বিত হয়ে যাবার উপক্রম হয়েছিল।
কিন্তু সুদীর্ঘকাল ধরে আম্পায়ারিত্ব করা স্বত্ত্বেও জুন, ২০১৩ সালে আম্পায়ারদের দক্ষতা সংক্রান্ত বার্ষিক পর্যালোচনা সভায় আসাদ রউফসহ তাঁকে বাদ দেয়া হয়। তন্মধ্যে, রউফের বিরুদ্ধে আইপিএলে খেলা গড়াপেটায় মুম্বাই পুলিশের জিজ্ঞাসাবাদে রয়েছেন। উভয়ের বিপরীতে ইংল্যান্ডের রিচার্ড ইলিংওর্থ এবং অস্ট্রেলিয়ার পল রেইফেল-সহ ১২ সদস্যের আম্পায়ারগণ আগামী ২০১৩-২০১৪ মৌসুম পর্যন্ত অন্তর্ভুক্ত হয়েছেন।
তিনি অনেকগুলো টেস্ট ক্রিকেট, একদিনের আন্তর্জাতিক ক্রিকেট এবং টি-২০ খেলায় আম্পায়ারিংয়ের দায়িত্ব পালন করেন। ২৫ জুন, ২০১৩ তারিখ পর্যন্ত তাঁর আম্পায়ারিংয়ের পরিসংখ্যান নিম্নরূপ:-
একদিনের আন্তর্জাতিক ক্রিকেট খেলায় কমপক্ষে ১০০ খেলায় দায়িত্বপালনকারী আম্পায়ারকে আন্তর্জাতিক ক্রিকেট কাউন্সিল কর্তৃপক্ষ ব্রোঞ্জ বেইল পদক প্রদান করে থাকে। বিলি বাউডেনও শতাধিক একদিনের আন্তর্জাতিক ক্রিকেট খেলায় অংশগ্রহণ করে এ পদক লাভ করেন।
ডানপন্থী রাজনীতি
রাজনীতিতে ডানপন্থা বা ডানপন্থী বিশেষণগুলো ব্যবহৃত হয় এমন মতাদর্শের ক্ষেত্রে, যা মানুষের অর্থনৈতিক বা ঐতিহ্যগত বা সামাজিক শ্রেণীগত বিভেদ বা ধাপবিন্যাসকে সমর্থন করে। ভিন্ন ভিন্ন ডানপন্থী রাজনৈতিক দল বিভিন্ন মাত্রায় বামপন্থী রাজনীতি সমর্থিত সাম্যবাদের বিরোধিতা করে থাকে, এবং সার্বিক সাম্য চাপিয়ে দেওয়াকে সমাজের জন্য ক্ষতিকর বলে মনে করে থাকে।
ডানপন্থা এবং বামপন্থা শব্দগুলো রাজনীতির ক্ষেত্রে প্রথম প্রচলিত হয় ফরাসি বিপ্লবের সময়। ফরাসি সংসদে ভিন্ন মতধারার মানুষেরা যেসব দিকে আসন গ্রহণ করতেন, সেই দিকের নামানুসারে মতগুলোকে নির্দেশ করতে এই শব্দগুলো ব্যবহার শুরু হয়। রাষ্ট্রপতির ডানপাশে উপবিষ্ট মানুষেরা সাধারণভাবে পূর্বতন অভিজাত শাসনব্যবস্থা, রাজতন্ত্র, অভিজাততন্ত্র এবং প্রাতিষ্ঠানিক ধর্ম তথা চার্চ প্রতিষ্ঠান ইত্যাদির সমর্থক ছিলেন। ১৮১৫ সালে রাজতন্ত্রের পুনর্প্রতিষ্ঠার পরে ডানপন্থা বলে উগ্র-রাজতন্ত্রী দের নির্দেশ করা হত। যদিও ফ্রান্সে ঐতিহ্যগত রক্ষণশীলদের নির্দেশ করতে 'ডানপন্থা' ব্যবহৃত হত, পরবর্তীতে ইংরেজীভাষী দেশগুলোতে এই বিশেষণের অর্থ আরও বিস্তৃত হয়ে উদারপন্থী রক্ষণশীল, ঐতিহ্যগত উদারপন্থী এবং উদারবাদী রক্ষণশীল দের, এবং পাশাপাশি খ্রিষ্টীয় গণতান্ত্রিক এবং কিছু জাতীয়তাবাদীদের নির্দেশ করতে ব্যবহৃত হয়।
বিশ্ব ক্যান্সার দিবস
বিশ্ব ক্যান্সার দিবস একটি আন্তর্জাতিকভাবে প্রতিপালিত দিবস। প্রতি বৎসর ৪ ফেব্রুয়ারি বিশ্ব ক্যান্সার দিবস বা বিশ্ব ক্যান্সার সচেতনা দিবস পালন করা হয়। এই দিনটিতে বিশ্ব স্বাস্থ্য সংস্থা(WHO) ক্যান্সার প্রতিরোধ এবং ক্যান্সার রোগীদের জীবন ধারার মান উন্নয়নে ইন্টারন্যাশানাল ইউনিয়ন এগেনষ্ট ক্যান্সার (International Union Against Cancer)-কে সহায়তা করে থাকে।
আবদুল করিম (ইতিহাসবিদ)
আবদুল করিম (জন্ম:১ জুন, ১৯২৮ - মৃত্যু: ২৪ জুলাই, ২০০৭) বাংলাদেশের একজন প্রখ্যাত ইতিহাসবিদ এবং চট্টগ্রাম বিশ্ববিদ্যালয়ের সাবেক উপাচার্য। তার গ্রামের বাড়ি চট্টগ্রাম জেলার বাঁশখালী উপজেলার চাপাছড়িতে।
আব্দুল করিম ১৯৪৪ সালে চট্টগ্রাম আই আই কলেজ থেকে প্রথম বিভাগে ২য় স্থান অধিকার করে প্রবেশিকা পাস করেন। ১৯৪৬ সালে ঐ প্রতিষ্ঠান থেকেই প্রথম বিভাগে ৮ম স্থান অধিকার করে আই.এ পাস করেন। তিনি ঢাকা বিশ্ববিদ্যালয়ের ইতিহাস বিভাগ থেকে ১৯৪৯ সালে ২য় শ্রেণীতে বি.এ ডিগ্রি অর্জন করেন এবং ১৯৫০ সালে এম.এ ডিগ্রি অর্জন করেন। ১৯৫৮ সালে তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন। ১৯৬২ সালে লন্ডন বিশ্ববিদ্যালয় থেকে দ্বিতীয় পিএইচডি ডিগ্রি অর্জন করেন।
ড. আব্দুল করিম ১৯৫১ সালে ঢাকা বিশ্ববিদ্যালয়ের ইতিহাস বিভাগে প্রভাষক হিসেবে যোগদান করেন। ১৯৬২ সালে তিনি রীডার পদে উন্নীত হন। ১৯৬৬ সালে চট্টগ্রাম বিশ্ববিদ্যালয় প্রতিষ্ঠিত হলে তিনি চট্টগ্রাম বিশ্ববিদ্যালয়ের ইতিহাস বিভাগে রীডার হিসেবে যোগদান করেন। ১৯৬৯ সালে তিনি অধ্যাপক পদে উন্নীত হন। ১৯৯২ সালের জুন থেকে ১৯৯৬ সালের জুন পর্যন্ত তিনি সুপারনিউমারী অধ্যাপক হিসেবে কর্মরত ছিলেন।
আব্দুল করিম ১৯৫২ থেকে ১৯৫৭ সাল পর্যন্ত সলিমুল্লাহ মুসলিম হলের সহকারী হাউস টিউটর হিসেবে কর্মরত ছিলেন। ১৯৫৭ থেকে ১৯৬০ সাল পর্যন্ত তিনি ঐ হলের হাউস টিউটর হিসেবে কর্মরত ছিলেন। ১৯৬৬ থেকে ১৯৭০ সাল পর্যন্ত তিনি চট্টগ্রাম বিশ্ববিদ্যালয়ের আলাওল হলের প্রভোস্ট হিসেবে দায়িত্ব পালন করেন। ১৯৭০ থেকে ১৯৭৫ সাল পর্যন্ত তিনি চট্টগ্রাম বিশ্ববিদ্যালয়ের কলা অনুষদের ডীন হিসেবে কর্মরত ছিলেন। ১৯৭৫ সালের ২৮ নভেম্বর তিনি চট্টগ্রাম বিশ্ববিদ্যালয়ের উপাচার্য পদে নিযুক্ত হন। ১৯৮১ সালের ১৮ এপ্রিল পর্যন্ত তিনি এ পদে ছিলেন।
বাংলার ইতিহাস (সুলতানী আমল)
বাংলার ইতিহাস (মুঘল আমল)
Social history of the muslims in Bengal.
Murshiquli khan and His time.
Corpus of the arabic and persian inscription.
Dhaka the Mughal capital
২০০৮ গ্রীষ্মকালীন অলিম্পিকে দৌড়বাজী – পুরুষদের ৪ x ৪০০ মিটার রিলে
২০০৮ অলিম্পিক গেমসে পুরুষদের ৪ × ৪০০মিটার রিলে প্রতিযোগিতা আগস্টের ২২ ও ২৩ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।
মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়।ফাইনালে ২:৫৫.৩৯সেকেন্ডের নতুন অলিম্পিক রেকর্ড গড়ে যুক্তরাষ্ট্র বিজয়ী হয়।
(*)শুধুমাত্র প্রথম রাউন্ডে অংশগ্রহণ করেছেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ডটি গড়া হয়, সেটি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।
নাজনীন সুলতানা
নাজনীন সুলতানা বাংলাদেশের প্রখ্যাত ব্যাংকার। তিনি বাংলাদেশের কেন্দ্রীয় ব্যাংক বাংলাদেশ ব্যাংকের প্রথম মহিলা ডেপুটি গভর্নর। এর আগে তিনি বাংলাদেশ ব্যাংকের নির্বাহী পরিচালকের দায়িত্ব পালন করেছিলেন। তিনি ১৯৮০ সালে সরাসরি সহকারী পরিচালক হিসেবে কেন্দ্রীয় ব্যাংকে যোগদান করে বিভিন্ন গুরুত্বপূর্ণ বিভাগে দায়িত্ব পালন করেন।
নাজনীন সুলতানার জন্ম ১৯৫৪ সালে। তাঁর বাবার নাম মোসলেহউদ্দিন খান এবং মায়ের নাম উম্মেহানী খানম।পড়াশোনা শুরু হয় রোকেয়া মেমোরিয়াল স্কুলে। তৃতীয় থেকে ষষ্ঠ পর্যন্ত এ বিদ্যালয়ে পড়ে ভর্তি হন মতিঝিল গভর্নমেন্ট গালর্স হাই স্কুলে। সেখান থেকে বদরুন্নেসা সরকারি মহিলা কলেজ এবং পরবর্তীতে ঢাকা বিশ্ববিদ্যালয় থেকে পদার্থবিজ্ঞানে স্নাতকসহ মাস্টার্স ডিগ্রি লাভ করেন। তাঁর স্বামী বিশিষ্ট সাংবাদিক ও লেখক আব্দুল কাইয়ুম।
নাজনীন সুলতানা ১৯৬৯ সালের গণ আন্দোলনে বদরুন্নেসা কলেজের ছাত্র ইউনিয়নের সাধারণ সম্পাদক হিসেবে দায়িত্ব পালন করেন। ১৯৬৯ থেকে ১৯৭১ সাল পর্যন্ত বদরুন্নেসা কলেজের সকল ছাত্র আন্দোলনের নেতৃত্বে ছিলেন তিনি। ১৯৭১ সালের মার্চে বদরুন্নেসা কলেজের একদল শিক্ষার্থী ঢাকা বিশ্ববিদ্যালয়ের মাঠে প্রথম ডামি ও পরে রাইফেল নিয়ে যুদ্ধে যাবার প্রশিক্ষণ নেন। বিশ্ববিদ্যালয় জীবনে তিনি ছাত্র ইউনিয়নের কেন্দ্রীয় সংসদের সহ-সাধারণ সম্পাদক হিসেবে দায়িত্ব পালন করেন। সে সময়ে যুক্ত ছিলেন উদীচী শিল্পী গোষ্ঠীর সঙ্গেও। বিশ্ববিদ্যালয় গণ্ডি শেষ করে যোগ দেন মহিলা পরিষদে। বেগম সুফিয়া কামালের নেতৃত্বে নারী অধিকার নিয়ে কাজ করেন তিনি।
১৯৭৮ সালে তিনি বিআইডিএসে যোগ দেন। পরবর্তীতে সায়েন্স ল্যাবরেটরিতে পদার্থবিদ্যার রিচার্স ফেলো হিসেবে যোগ দেন। ১৯৮০ সালের ফেব্রুয়ারি মাসে নাজনীন সুলতানা বাংলাদেশে ব্যাংকে কম্পিউটার উপ-বিভাগে প্রথম শ্রেনীর কর্মকর্তা হিসেবে যোগ দেন। সে সময়ে বাংলাদেশ ব্যাংকে তিনিসহ মাত্র চারজন প্রথম শ্রেণীর কর্মকর্তা ছিলেন। সে সময়ে এ দলটি সবমিলিয়ে প্রায় ৮৫টি সফটওয়্যার তৈরি করে যেগুলো ব্যাংকের বিভিন্ন কাজে ব্যবহৃত হয়। তাঁর লেখা প্রথম প্রোগ্রাম ছিলো আমদানি-রপ্তানির পরিসংখ্যান বিষয়ক। ১৯৮৪ সালে তিনি একই বিভাগের উপ-পরিচালক হিসেবে কাজ শুরু করেন। ১৯৮৫ সালে বাংলা ওয়ার্ড প্রসেসিং সফটওয়্যার তৈরি করেন যদিও নিয়মতান্ত্রিক জটিলতায় সে সময়ে সেটি আর আলোর মুখ দেখেনি। ১৯৯২ সালে তিনজন সহকর্মী মলে টেক্সটবুক বোর্ডের আওতাভুক্ত কম্পিউটার বিষয়ক প্রথম বই 'মাধ্যমিক কম্পিউটার বিজ্ঞান' লেখেন। ১৯৮৯ সালে তিনি বাংলাদেশ ব্যাংকের সিস্টেম অ্যানালিস্ট হন এবং ১৯৯৬ সালে জৈষ্ঠ সিস্টেম অ্যানালিস্ট হন। পরবর্তীতে ২০০০ সালে বাংলাদেশ ব্যাংকের প্রথম নারী নির্বাহী পরিচালক নির্বাচিত হন। বাংলাদেশ ব্যাংকের অটোমেশনের সার্বিক কাজের নেতৃত্বে ছিলেন। তিনি বিশ্বব্যাংকের আর্থিক সহায়তায় সিবিএসপি’র আওতায় বিভিন্ন প্রকল্পের প্রকল্প ব্যবস্থাপক হিসেবে দায়িত্ব পালন করেছেন। এ ছাড়া এন্টারপ্রাইজ ডাটা ওয়্যারহাউস ও ব্যাংকিং প্রকল্পের পারচেজার হিসেবে দায়িত্ব পালন করেন। তিনি বাংলাদেশ পরিসংখ্যান ব্যুরোতেও (বিবিএস) কর্মরত ছিলেন।
বাংলাদেশ ব্যাংকের রিজার্ভের অর্থ চুরির ঘটনায় ব্যাংকের ব্যবস্থাপনায় ব্যাপক পরিবর্তন আনা হয়েছে। গত ৪ ফেব্রুয়ারি বৃহস্পতিবার দিবাগত রাত সাড়ে ১২টার দিকে (সময়ের হিসাবে ৫ ফেব্রুয়ারি) সুইফট ব্যবহার করে অর্থ চুরির জন্য ৩৫টি পরামর্শ বা অ্যাডভাইস পাঠানো হয় যুক্তরাষ্ট্রের ফেডারেল রিজার্ভ ব্যাংক অব নিউইয়র্কে। ১৫ মার্চ ২০১৬, মঙ্গলবার সকালে প্রধানমন্ত্রীর সঙ্গে দেখা করে পদত্যাগপত্র দেন বাংলাদেশ ব্যাংকের গভর্নর আতিউর রহমান। তাঁর পদত্যাগের কয়েক ঘণ্টার মধ্যে ব্যাংকের ডেপুটি গভর্নর নাজনীন সুলতানাকে অব্যাহতি দেওয়া হয়।
বিশ্ব পরিবেশ দিবস
বিশ্ব পরিবেশ দিবস (সংক্ষেপে WED) প্রতি বছর ৫ জুন বিশ্বব্যাপী রাজনৈতিক কর্মোদ্যোগ আর জনসচেতনতার মাধ্যমে পরিবেশ সচেতনতার লক্ষ্যে পালিত দিবস। এই দিনটিতেই "জাতিসংঘের মানবিক পরিবেশ কনফারেন্স" (United Nations Conference on the Human Environment) শুরু হয়েছিল। এই কনফারেন্স হয়েছিল ১৯৭২ খ্রিস্টাব্দের ৫ থেকে ১৬ জুন অবধি। এই কনফারেন্স ঐ বছরই চালু করেছিল জাতিসংঘের সাধারণ সভা। তখন থেকেই প্রতি বৎসর এই দিবস পালিত হয়ে আসছে। দিবসটি প্রথম পালিত হয় ১৯৭৪ খ্রিস্টাব্দে। প্রতি বছরই দিবসটি আলাদা আলাদা শহরে, আলাদা আলাদা প্রতিপাদ্য বিষয় নিয়ে পালিত হয়। ২০১৮ সালে প্লাস্টিক-দূষণ বন্ধের আহ্বানে 'বিট প্লাস্টিক পলিউশন' প্রতিপাদ্য নিয়ে সারাবিশ্বে দিবসটি পালিত হবে। উত্তর গোলার্ধে দিবসটি বসন্তে, আর দক্ষিণ গোলার্ধে দিবসটি শরতে পালিত হয়।
এই দিবসটি ধরিত্রী দিবসের অনুগামী।
১৯৬৮ সালের ২০ মে জাতিসংঘের অর্থনীতি ও সামাজিক পরিষদের কাছে একটি চিঠি পাঠায় সুইডেন সরকার। চিঠির বিষয়বস্তু ছিল প্রকৃতি ও পরিবেশ দূষণ সম্পর্কে তাদের গভীর উদ্বেগের কথা। সে বছরই জাতিসংঘের পক্ষ থেকে পরিবেশ রক্ষার বিষয়টি সাধারণ অধিবেশনের আলোচ্যসূচিতে অন্তর্ভুক্ত করা হয়। পরের বছর জাতিসংঘের পক্ষ থেকে পরিবেশ রক্ষার বিষয়ে বিস্তারিত আলোচনা এবং সমাধানের উপায় খুঁজতে সদস্যরাষ্ট্রগুলোর সম্মতিতে সুইডেনের রাজধানী স্টকহোমে ১৯৭২ সালের ৫ থেকে ১৬ জুন "জাতিসংঘ মানব পরিবেশ সম্মেলন" অনুষ্ঠিত হয়। সম্মেলনটি ইতিহাসের প্রথম পরিবেশ-বিষয়ক আন্তর্জাতিক সম্মেলনের স্বীকৃতি পায়। ১৯৭৩ সালে সম্মেলনের প্রথম দিন ৫ জুনকে জাতিসংঘ 'বিশ্ব পরিবেশ দিবস' হিসেবে ঘোষণা দেয়। ১৯৭৪ সাল থেকে প্রতিবছর দিবসটি বিশ্বব্যাপী পালিত হয়ে আসছে।
সালমা সোবহান
সালমা সোবহান (জন্ম: আগস্ট ১১, ১৯৩৭ - মৃত্যু: ডিসেম্বর ২৯, ২০০৩)বাংলাদেশের প্রথম নারী ব্যারিস্টার। তিনি একাধারে শিক্ষক, আইনবিদ, গবেষক, মানবাধিকারকর্মী, সমাজকর্মী, সর্বোপরি একজন মানবহিতৈষী ব্যক্তি হিসেবে পরিচিত।
সালমা সোবহানের পুরো নাম সালমা রাশেদা আক্তার বানু। তিনি ১৯৩৭ সালের আগস্ট ১১ জন্মগ্রহণ করেন। তাঁর বাবা মো. ইকরামুল্লাহ ছিলেন পাকিস্তানের প্রথম পররাষ্ট্র সচিব। তাঁর মা শায়েস্তা ইকরামুল্লাহ ছিলেন পাকিস্তানের প্রথম মহিলা সংসদ সদস্যদের অন্যতম। তাঁর মা-বাবা দু'জনই রাষ্ট্রদূত হিসেবে দায়িত্ব পালন করেছেন। তাঁর শ্বশুরও পাকিস্তানের রাষ্ট্রদূত হিসেবে দায়িত্ব পালন করেছেন। সালমা সোবহানের স্বামী বাংলাদেশের প্রখ্যাত অর্থনীতিবিদ এবং সাবেক তত্ত্বাবধায়ক সরকারের উপদেষ্টা অধ্যাপক রেহমান সোবহান। তাঁর তিন ছেলেন হলেন তৈমুর সোবহান, বাবর সোবহান ও জাফর সোবহান।
সালমা সোবহানের শিক্ষা জীবন শুরু হয় ইংল্যান্ডের ওয়েস্টনবার্ট স্কুলে। পরবর্তীকালে ১৯৫৮ সালে কেমব্রিজের গির্টন কলেজ থেকে আইন বিষয়ে স্নাতক ডিগ্রি লাভ করেন। ১৯৫৯ সালে লিংকন'স ইন থেকে বার এট' ল সনদপ্রাপ্ত হন। কেমব্রিজ বিশ্ববিদ্যালয় থেকে স্নাতকোত্তর ডিগ্রি লাভ করেন ১৯৬২ সালে। ১৯৫৮ সালে মাত্র ২১ বছর বয়সে তিনি ব্যারিস্টার ডিগ্রি লাভ করেন।
সালমা সোবহান কর্মজীবনের শুরুতেই ১৯৫৬ সালে পাকিস্তানের মেসার্স সারিজ অ্যান্ড বিচেনো ল' ফার্মে লিগ্যাল এসিস্ট্যান্ট হিসেবে যোগদান করেন। ১৯৬২ সালে বিয়ে হওয়ার পর তিনি ঢাকা চলে আসেন। পরবর্তীতে ১৯৬২ থেকে ১৯৮১ সাল পর্যন্ত ঢাকা বিশ্ববিদ্যালয়ের আইন বিভাগে শিক্ষকতা করেন। ১৯৭৪ সাল থেকে ১৯৮৪ সাল পর্যন্ত বাংলাদেশ ইনস্টিটিউট অব ল' অ্যান্ড ইন্টারন্যাশনাল অ্যাফেয়ার্স (বিলিয়া)-র গবেষক হিসেবে দায়িত্ব পালন করেন। ১৯৮১ থেকে ১৯৮৮ সাল পর্যনত্ম সুপ্রীমকোর্ট ল' রিপোর্টসের সম্পাদক ছিলেন। ১৯৮৬ সালে তিনি এবং আরও ৮ জন মানবাধিকারকর্মীর সম্বিলিত প্রয়াসে গঠিত হয় মানবাধিকার সংগঠন 'আইন ও সালিশ কেন্দ্র' (আসক)। ১৯৮৬ থেকে ২০০১ সাল পর্যন্ত আসকে বিনা পারিশ্রমিকে নির্বাহী পরিচালকের দায়িত্বে ছিলেন। নারীদের সাংবাদিকতার ক্ষেত্রে তাঁর নামে ‌'সালমা সোবহান সাংবাদিকতা ফেলোশিপ' প্রদান করা হয়।
এছাড়াও তিনি একটি উপন্যাস এবং তিনটি ছোট গল্প রচনা করেছিলেন।
দ্য ইকোনমিস্ট
দ্য ইকোনমিস্ট (ইংরেজি:The Economist) ইংরেজি ভাষাতে রচিত একটি সাপ্তাহিক প্রকাশনা। আন্তর্জাতিক খবর ও সর্ম্পক নিয়েই এই প্রকাশনা প্রকাশ করে "দ্য ইকোনমিস্ট নিউজপেপার লিমিটেড"। সাপ্তাহিক এই খবর মাধ্যমে সদর দপ্তর লন্ডনে অবস্থিত। জেমস উইলসন ১৮৪৩ সালে এই প্রকাশনা শুরু করেন।
ঐতিহাসিক কারণে ইকোনোমিস্ট পত্রিকা হিসেবে পরিচিত হলেও এটি প্রকৃতপক্ষে সংবাদ ম্যাগাজিন হিসেবেই প্রকাশিত হয়। এর ইউটিউব ম্যাগাজিন হল ইকোনোমিস্ট ম্যাগাজিন। ২০০৬ সালে ইকোনোমিস্ট-এর গড় সাপ্তাহিক প্রচারসংখ্যা ছিল ১.৫ মিলিয়ন। এর মধ্যে প্রায় অর্ধেকই বিক্রয় হয় মার্কিন যুক্তরাষ্ট্রে।
দ্য একোনোমিস্ট দাবি করে, এটি অর্থনীতির কোন ঘটনাপঞ্জি নয়। বরং এটি উৎকর্ষতা এবং উন্নয়নের প্রতিবন্ধকতার মধ্যে বিরাজমান প্রতিদ্বন্দিতায় অংশগ্রহণ করে। এটি মুক্ত বাজার, বিশ্বায়ন, মুক্ত অভিবাসন এবং সামাজিকভাবে মুক্ত বিষয়সমূহকে সমর্থন করে। উচ্চশিক্ষিত পাঠকদের লক্ষ্য করেই দ্য ইকোনোমিস্ট প্রচারিত হয়। এছাড়া পত্রিকাটি এর পাঠকদের মধ্যে অনেক প্রভাবশালী নির্বাহী এবং নীতি-নির্ধারকেরা আছে বলে দাবি করে।
অন্যান্য প্রকাশনার মতো দ্য ইকোনমিস্ট ও ভারতীয় শুল্ক কর্তৃপক্ষ দ্বারা সেন্সরশিপ এর আওতাধীন রয়েছে যখন কাশ্মীরের একটি বির্তকিত মানচিত্র প্রকাশ পায়।
রাষ্ট্রীয় স্বাস্থ্য বীমা যোজনা
রাষ্ট্রীয় স্বাস্থ্য বীমা যোজনা()
রাষ্ট্রীয় স্বাস্থ্য বীমা যোজনা কেন্দ্রীয় শ্রমিক ও নিয়োগ মন্ত্রকের একটি প্রকল্প ।
দারিদ্র্য সীমার নীচের(বিপিএল) পরিবারদের জন্যও করা ,স্মার্ট কার্ড ভিত্তিক অর্থ বিনা স্বাস্থ্য বীমা প্রকল্প। বর্তমানে দারিদ্র্য সীমার উপরেও এই প্রকল্পটি প্রসারিত।
আরএসবিওয়াই বা রাষ্ট্রীয় স্বাস্থ্য বীমা যোজনার অধীনে সুবিধাপ্রাপকরা– হাসপাতালে ভর্তি হতে হয় এমন রোগের জন্য বাৎসরিক ৩০হাজার টাকা পর্যন্ত সুবিধা পাবে ।পরিবারের ৫ জন পর্যন্ত এই ব্যবস্থার সুবিধা পাবে, যার মধ্যে গৃহকর্তা,উনার স্ত্রী এবং ৩ জন পর্যন্ত নির্ভরশীল ব্যক্তি এর আয়োতায় থাকতে পারবে।
RSBY
খুমুলুঙ
খুমুলুঙ()
ইহা টিটিএডিসি র (ত্রিপুরা ট্রাইবাল এরিয়াস অটোনোমাস ড্রিষ্টিক কায়োন্সীল বা Tripura Tribal Areas Autonomous District Council.) সদর দপ্তর এবং প্রধান শহর।
খুমুলুঙ কথার ককবরক আক্ষরিক অর্থ হল "ফুলের বাগান"।
TTAADC